Vyf sterf in gru-botsing | Maroela Media
Vyf mense is Sondagmiddag op die Van Reenenspas op die N3-snelweg in KwaZulu-Natal dood.
Annine Siddall, woordvoerder van ER24, het gesê dit volg ná 'n botsing tussen 'n BMW en 'n Toyota Corolla.
"Die twee voertuie het mekaar omstreeks 16:15 reg van voor getref," het sy gesê. Vyf mense wat in die Toyota was, is deur paramedici van ander nooddienste op die toneel dood verklaar.
Drie mense in die BMW, onder wie 'n 11-jarige seun, is beseer.
"Die seun is in 'n kritieke toestand op die agtersitplek aangetref. Twee ander insittendes het geringe beserings opgedoen."
Die seun is op die toneel behandel en na die Laverna-hospitaal in Ladysmith geneem vir verdere mediese behandeling.
Die presiese omstandighede rakende die botsing word deur owerhede ondersoek.
ER24 KwaZulu-Natal Van Reenenspas
Vrou se ontbinde lyk gevind
Vierde 'dwelmmuil' by lughawe vasgetrek
Simpatie aan die families.
Troops, nou kan mens sien watter is die veiligste motor van die twee fabrikate.
Oppas vir aannames maak. My kind is ook dood in so n kop aan kop botsing. Hy was die onskuldige party en sy kar het in die teenoorgestelde kant van die pad terug gewys in die rigting waarvan hy gekom het langs die kantlyn draad geeindig. Hy het n Opel Classic gery en die ander kar was n Golfie. Sy kar het min oorgekom en my kind moes uit die wrak uitgesny word.
"Kyk mooi" ja is soos jy se mens weet nooit waar voertuie opeindig na 'n botsing nie.Eending kan ek sien: die Corolla is oud.Hy lyk hy het ook meer skade as die BMW.Maar die voertuie is maar klein op die foto .Vir my lyk dit of die Corolla op pad boontoe was.
So terloops Andrea, wat beteken die woord "troops" vra maar net, het nog nooit met die woord kennis gemaak nie?
Kyk mooi
Nat pad? Wees versigtig vir gly veral na die eerste reëns wanneer paaie glad kan wees veral waar voertuie stadig beweeg met moontlike olie op die pad.